open-index/open-wikipedia-markdown huggingface dataset:
האוניברסיטה החופשית של אמסטרדם

**האוניברסיטה החופשית של אמסטרדם** (בהולנדית: **Vrije Universiteit Amsterdam**) היא אוניברסיטה פרטית בעלת אוריינטציה נוצרית, הממוקמת באמסטרדם, הולנד, אשר הוקמה בשנת 1880. האוניברסיטה מהווה אחד מהמוסדות האקדמיים המובילים בעיר, לצד אוניברסיטת אמסטרדם.

האוניברסיטה הוקמה בשנת 1880 על ידי קבוצה של נוצרים פרוטסטנטים בהובלת הפרופסור לתאולוגיה והעיתונאי אברהם קויפר אשר כיהן מאוחר יותר כראש ממשלת הולנד. קויפר וארבעה פרופסורים נוספים החלו להרצות בשלוש פקולטות: תאולוגיה, משפטים ואמנויות. במהלך המאה ה-20 האוניברסיטה גדלה מאוד, והוקמו פקולטות רבות, ובהן הפקולטה למדע (1930) והפקולטה לרפואה (1950). לאורך עשורים אלו המוסד קיבל תמיכה מהממסד הדתי ומתומכים פרטיים רבים. בסוף שנות ה-70 האופי האליטיסטי והנוצרי המצומצם של האוניברסיטה התפוגג והיא הפכה לאוניברסיטה מוכוונת מחקר הפתוחה לקהלים רחבים ומגוונים. בתחילת המאה ה-21 האוניברסיטה גדלה מאוד, ומספר הסטודנטים צמח מ-15,700 סטודנטים בשנת 2002 לכ-25,000 בשנת 2011.

כיום רוב הלימודים מתקיימים בהולנדית, אך ישנן כחמש תוכניות לתואר ראשון וכ-80 תוכניות לתואר שני, שכולן מתקיימות באנגלית. בספריית האוניברסיטה יש אוסף גדול יחסית של למעלה מ-1,000,000 פריטים מודפסים. מבין כמעט 3,000 סגל אקדמי שהועסקו באוניברסיטה בשנת 2012, 42% היו נשים. כמעט 80% היו ממוצא הולנדי ואילו כ-15% היו לאומים אירופיים אחרים. שאר ה-5% הגיעו מאסיה, צפון אמריקה, אפריקה, דרום אמריקה ואוקיאניה.

## דירוגים בינלאומיים
* דירוג שאנגחאי: 100–150 (2019)
* Times Higher Education: 138 (2020)
* דירוג QS לאוניברסיטאות: 219 (2020)

## קישורים חיצוניים

* 

קטגוריה:אמסטרדם: חינוך
קטגוריה:הולנד: אוניברסיטאות ומכללות
קטגוריה:אורורה (רשת אוניברסיטאות)
קרל כריסטוף טראוגוט טאוכניץ

**קרל כריסטוף טראוגוט טאוכניץ** (בגרמנית: **Karl Christoph Traugott Tauchnitz**; 29 באוקטובר 1761 – 14 בינואר 1836) היה מדפיס ומו"ל גרמני. אבי משפחת המו"לים והמדפיסים טאוכניץ.

## ביוגרפיה
נולד בגרוסברדאו , מאז ינואר 2006 חלק מגרימה  ליד לייפציג שבגרמניה. למד את מלאכת הדפוס בלייפציג ועבד בבית דפוס בברלין.

ב-1796 הקים טאוכניץ בית דפוס קטן משלו בלייפציג, ובשנת 1798 פתח חנות ספרים להפצת ספרי הדפוס שלו.

ב-1809 החל להדפיס מהדורות של קלאסיקות יווניות ולטיניות במהדורות מדויקות וזולות, שנפוצו בכל אירופה. הוא התפרסם כמי שהנהיג פרס של דוקאט בתמורה לכל תיקון-טעות שנשלח אליו.

ב-1816 הציג לראשונה טכניקת הדפסה בסטריאוטיפ  שאפשרה לו להדפיס מהדורות של קלאסיקות מוזיקליות, כן נודעו מהדורות סטריאוטיפיות שלו של התנ"ך.

טאוכניץ ציווה בצוואתו 4.5 מיליון מארק לעיר לייפציג למטרות צדקה.

הפירמה שלו "קרל טאוכניץ" הייתה לאחד מעסקי המו"לות הגדולים מסוגם בגרמניה. בנו ואחיינו הרחיבו לאורך כל המאה ה-19 את הפעילות לכל רחבי אירופה. והתפרסמה בעיקר עם הדפסתה של "מהדורת טאוכניץ" בת למעלה מ-3,700 כרכים של יצירות אנגליות בשפת המקור, שהחלה לראות אור בשנת 1842 ביוזמת אחיינו כריסטיאן ברנהרד טאוכניץ.

## קישורים חיצוניים

* טאוכניץ, קרל כריסטוף טראוגוט, במהדורת 1911 של האנציקלופדיה בריטניקה

קטגוריה:מו"לים גרמנים
קטגוריה:מדפיסים
קטגוריה:לייפציג: אישים
קטגוריה:ילידי 1761
קטגוריה:גרמנים שנפטרו ב-1836
טאוכניץ

**טאוכניץ** (בגרמנית: **Tauchnitz**) הוא שמה של משפחת מדפיסים ומו"לים גרמנית.

בני המשפחה פרסמו ספרות בשפה האנגלית ברחבי יבשת אירופה מחוץ לבריטניה, כולל סדרות ראשונות של רומנים מאת צ'ארלס דיקנס.

בית הדפוס וההוצאה לאור של משפחת טאוכניץ קם בלייפציג בסוף המאה ה-18 ופעל בה עד מלחמת העולם השנייה. בראשית שנות ה-50 של המאה ה-20 העתיקה החברה את פעילותה לשטוטגרט.

אף שחוקי ההגנה הבין-לאומיים על זכויות יוצרים עדיין לא היו קיימים בתקופה שקודם כינון אמנת ברן להגנת יצירות ספרותיות ואמנותיות, שילמו בני טאוכניץ לסופרים עבור עבודותיהם שפרסמו, ואף הגבילו את פרסומיהם מבחינה גאוגרפית כדי לאפשר לסופרים כמו דיקנס או בולוור-ליטון לקיים הסדרים נפרדים לגבי פרסום ומכירת יצירותיהם בבריטניה.

## בני משפחה מפורסמים
הבולטים בבני המשפחה:
* קרל כריסטוף טראוגוט טאוכניץ (1761–1836) – אבי המשפחה ומייסד בית הדפוס
* קרל כריסטיאן פיליפ טאוכניץ (1798–1885) – בנו של קרל כריסטוף טראוגוט, מו"ל, תאולוג ונדבן
* כריסטיאן ברנהרד טאוכניץ (1816–1895) – אחיינו של קרל כריסטוף טראוגוט, ומייסד בית ההוצאה לאור
* כריסטיאן קרל ברנהרד טאוכניץ (1841–1921) – בנו של כריסטיאן ברנהרד

## קישורים חיצוניים
* הערך טאוכניץ, ב

קטגוריה:מדפיסים
קטגוריה:מו"לים גרמנים
זברה גרנט

**זברה גרנט** (שם מדעי: *Equus quagga boehmi*) היא תת-מין של זברה מצויה ממשפחת הסוסיים והיא חיה בטבע בעיקר לאורך סוואנות הסרנגטי ומסאי מארה. זברות מתת-מין זה מתקבצות בעדרים גדולים בעונות הנדידה.
## מאפיינים
הזברה היא אחת מהצפוניות שבזברות ובעלת פסים אנכיים יותר משאר הזברות, בייחוד לאורך הירכיים והחלק העליון של הרגליים וישנם פסים רחבים לאורך הבטן והחלל התחתון של הגוף. גובהם הממוצע של זברות אלה הוא 120 עד 140 סנטימטרים ומשקלם כ-300 קילוגרם בממוצע. הזברות מסתובבות לרוב בעדרים של עד 18 פרטים כשבראשם עומד פרט שליט, אך בעונת הנדידה הם מתקהלים בחבורות גדולות יותר, לעיתים גם עם אנטילופות כמו הגנו. הזברות חיות עד 20 שנה בטבע אם הן מצליחות להימנע מטריפה בידי טורפים רבים, ביניהם אריות, נמרים, תנינים וצבועים.

הזברות חיות רק לאורך המישורים הפתוחים של מרכז אפריקה, בהם נפוצים מיני עשבים ודגניים גבוהים שהם מזונם המועדף. הם יימנעו מקרבה לאזורים סבוכים או מיוערים וכן ממדבריות או מהרים.

תפוצתם בטבע היא בזמביה ממערב נהר לואנגווה (Luangwa River) עד לאגם קריבה (Lake Kariba), דרום הרפובליקה הדמוקרטית של קונגו, בטנזניה ובדרום-מזרח קניה ומזרחה עד הבקע הסורי של קניה . היא נמצאת גם לאורך נהר ג'ובה בסומליה. הזברה נכחדה בבורונדי ואוכלוסייתה הצטמצמה מאוד באנגולה ב-25 השנים האחרונות עקב מלחמת אזרחים שהרסה את מקומות המחיה שלה ופגעה בפארקים הלאומיים ובהנהלת התשתיות.

אוכלוסיית הזברה מתת-מין זה מצויה במצב טוב יותר משל זברות אחרות ולרוב הם חיות בפארקים מוגנים. עם זאת הם עדיין נפגעו קשה ממלחמות ושאר סכסוכים בתחומי מחייתם, נוסף על ציד לעורם ומחלות שהופצו בידי חיות בית.

## קישורים חיצוניים

[230px|מרכז|ממוזער|300px|זברה ב[מסאי מארה.]]

קטגוריה:בעלי חיים שתוארו ב-1892
קטגוריה:טקסונים שתוארו בידי פאול מטשי
קטגוריה:ערכים שבהם תבנית בריטניקה אינה מתאימה
קטגוריה:זברות
Greatest Hits Vol. II

**Greatest Hits Vol. II** (בעברית: **אוסף הלהיטים חלק 2**) הוא אלבום הלהיטים הרביעי (והשלישי באנגלית) של הזמרת גלוריה אסטפן אשר יצא בפברואר 2001 על ידי אפיק רקורדס.

## רקע והצלחה
האלבום מהווה המשך לאלבום האסוף הראשון שלה באנגלית ומכיל אוסף של שירים באנגלית (מלבד השיר "") שיצאו מאז שהוא יצא ועד צאת אלבום הזה. בנוסף האלבום מכיל גם מספר שירים חדשים שלא הופיעו באלבומים קודמים של אסטפן.

למרות שאסטפן אישרה את השירים שייכנסו לאלבום חלק מהישרים שאסטפן אישרה כמו "It's Too Late", "Cherchez La Femme" ו-"Higher" לא נכנסו לאלבום. בריאיון על האלבום אסטפן אמרה כי היא נאלצה לוותר על חלק מהשירים בעקבות בעיה של מקום.

## סינגלים ושירים
בנוסף ללהיטים הקודמים של אסטפן האלבום גם מכיל את השיר "You Can't Walk Away From Love", אשר שימש כשיר הנושא של הסרט "החטא הראשון" וגם יצא כסינגל שיווקי מהאלבום. בין היתר, ישנו "Out Of Nowhere", שהוא שיר חדש נוסף שיצא כסינגל השני מהאלבום.

"I Got No Love", היה לשיר חדש נוסף, שלא יצא כסינגל מהאלבום ו-"Y-Tu-Conga" היה רמיקס לשיר "Conga".

## הצלחה
בניגוד לאלבום האוסף הקודם שלה אלבום זה לא חווה הצלחה דומה כאשר הגיע למקום ה-92 בלבד בארצות הברית. גם בשאר העולם האלבום לא זכה להצלחה כאשר דורג במקומות נמוכים ובמספר מדינות מצומצם. בנוסף לא קיבל מעמד באף מדינה מלבד ספרד שם קיבל מעמד אלבום זהב בלבד.

## רשימת רצועות

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומי אוסף בספרדית
קטגוריה:אלבומים שהופקו על ידי אמיליו אסטפן
קטגוריה:אלבומי חברת אפיק רקורדס
יחסי יפן–פנמה

**יחסי יפן–פנמה** הם היחסים הדיפלומטיים בין **[[יפן]]** לבין **[[פנמה|הרפובליקה של פנמה]]**. שתי המדינות כוננו יחסים דיפלומטיים רשמיים בינואר 1904.

## יחסים כלכליים
בשנת 2018, שוויו של הייצוא היפני לפנמה הסתכם ב-653.4 מיליארד ין וכלל בעיקר רכבים, חלקי רכב וכלי שיט. באותה השנה, שוויו של הייבוא היפני מפנמה הסתכם ב-51 מיליארד ין.

## ביקורים רמי דרג
### מיפן לפנמה
* 2001 – מסאהיטו, נסיך היטאצ'י ובת זוגו.
* 2013 – שר החוץ היפני, פומיו קישידה.

### מפנמה ליפן
* 1980 – נשיא פנמה, אריסטידס רויו.
* 1990 – נשיא פנמה, גיירמו אנדרה.
* 1995 – נשיא פנמה, ארנסטו פרס באיאדרס.
* 2009, 2016 ו-2019 – נשיא פנמה, חואן קרלוס ורלה.

## יפנים בפנמה
על פי הלשכה היפנית המרכזית לסטטיסטיקה, בשנת 2017 התגוררו בפנמה שלוש מאות שמונים ושמונה אזרחי יפן.

## נציגויות דיפלומטיות
ממוזער|260px|קונסוליית פנמה בקובה, יפן
* יפן מיוצגת בפנמה בדרג השגרירות באמצעות שגרירות רשמית שהיא מחזיקה בפנמה סיטי, בירת המדינה.
* פנמה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. פנמה מיוצגת ביפן בדרג הקונסולרי באמצעות קונסוליה רשמית אחת בעיר קובה.

## קישורים חיצוניים

* יחסי יפן–פנמה, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
איגלטון

**איגלטון** (באנגלית: **Eagleton**) הוא שם משפחה.

קטגוריה:שמות משפחה
מסאג'י קיטאנו

**מסאג'י קיטאנו** (ביפנית: **北野 政次**; 14 ביולי 1894 – 17 במאי 1986) היה רופא ומיקרוביולוג יפני, אשר היה גם סגן אלוף בצבא היפני הקיסרי ואף היה המפקד השני של יחידה 731 העוסקת בניסויים כימיים.

## ביוגרפיה
קיטאנו סיים את הלימודים שלו בבית הספר לרפואה של אוניברסיטת טוקיו ב-1919 וקיבל תואר רפואי. בשנת 1932 החל לעבוד בבית החולים הצבא הראשון שהיה בטוקיו. בהמשך החליט לעזוב את עבודתו בבית החולים ועבר לעבוד בבית הספר למנתחים צבאיים. בשנת 1936 הוא נשלח למנצ'וקו, אשר סופחה לאימפריה של יפן לאחר הפלישה היפנית לאזור, והיה לפרופסור בבית הספר לרפואה מנצ'ו, בהוראת מיקרוביולוגיה.

בשנת 1942 מונה למפקד השני של יחידה 731 . קודמו היה הרופא שירו אישיאי. כבר באפריל 1945 הועלה לדרגת סגן המנתח ומונה למפקד חיל הרפואה הצבא ה-13 של הצבא היפני הקיסרי. הוא היה נציב ההלווייתו של שירו אישיאי.

לאחר הכניעה היפנית לבעלות הברית בסוף מלחמת העולם השנייה הוא נעצר ונכלא במחנה שבויים בעיר שנגחאי. כמו כל המעורבים בניהול יחידת 731 או אישים יפנים נוספים שעסקו בלוחמה ביולוגית של האימפריה בזמן מלחמת העולם השנייה, קיטאנו הוחזר ליפן בינואר 1946.

לאחר שחזר ליפן, החליט לעבוד בחברה בשם הצלב הירוק, חברת תרופות יפנית. בשנת 1959 התמנה לראש המפעל של החברה שנמצא בטוקיו ואף למנהלה הראשי.

## ראו גם
* שירו אישיאי
* יחידה 8604
* מעבדת נובוריטו

## קישורים חיצוניים
* אודות האדם

קטגוריה:קצרמר רופאים
קטגוריה:אנשי צבא יפנים במלחמת העולם השנייה
קטגוריה:בוגרי אוניברסיטת טוקיו
קטגוריה:יפן: נשק להשמדה המונית
קטגוריה:פושעי מלחמה יפנים
קטגוריה:רופאים יפנים
קטגוריה:מיקרוביולוגים יפנים
קטגוריה:ילידי 1894
קטגוריה:יפנים שנפטרו ב-1986
בסיס סברומורסק

**בסיס סברומורסק** (ברוסית: **Северомо́рск**) הוא הבסיס העיקרי של הצי הצפוני של הצי הרוסי. הבסיס משמש כבסיס הבית של הצי הצפוני ובו בסיס צוללות גדול והוא ממוקם בסמיכות לעיר סברומורסק, שבמחוז מורמנסק. סברומורסק מהווה בסיס הספינות של חטיבת ספינות הטילים ה-43.

## ספינות מלחמה בבסיס
**חטיבת ספינות הטילים ה-43**
* "אדמירל צי ברית המועצות קוזנצוב" הוא נושאת מטוסים מפרויקט 11435. משרתת בצי מאז 1991.
* "פיוטר הגדול" הוא סיירת טילים גרעיניים כבדה מפרויקט 11442. משרתת בצי מאז 1998.
* "מרשל אוסטינוב" הוא סיירת טילים מפרויקט 1164. משרתת בצי מאז 1986.
* "אדמירל אושקוב" הוא משחתת מפרויקט 956. בצי מאז 1993.
* "רעם" הוא ספינת משמר מפרויקט 956. בצי מאז 1991.
* "אדמירל גורשקוב" הוא פריגטה מפרויקט 22350. בצי מאז 2018.
**חטיבה 14** **ללוחמת צוללות**
* "סברומורסק" היא ספינה נגד צוללות מפרויקט 1155.
* "סגן האדמירל קולאקוב".
* "אדמירל לבצ'נקו".
* "אדמירל צ'באננקו".
* "אדמירל חרלמוב".
**בריגדה 81 לספינות תמיכה**
* "האקדמאי קובאלב" ספינה להובלת נשק רב תכליתית. בצי מאז 2015.

## קישורים חיצוניים

## הערות שוליים

סברומורסק
קטגוריה:מחוז מורמנסק
בסיס ריבאצ'יי

**בסיס ריבאצ'יי** (**Рыба́чий**; עד 1954 - טאריה החדשה) היה כפר לשעבר במחוז קמצ'טקה המשמש כבסיס לצוללות אטומיות עבור צי האוקיינוס השקט של רוסיה.

ריבאצ'יי ממוקם על שפת מפרץ קרשניניקוב במפרץ אבאצ'ינסקי. הוא נוסד בשנת 1931 בשם טאריה החדשה (*Новая Тарья*) ומאז 1954 נושא את שמו הנוכחי. בשנת 1968, התמזגה עם הכפרים פרימורסקי וסלדאוויה והפך לחלק מהעיר וילוצ'ינסק. צוללות גרעיניות של צי האוקיינוס השקט הרוסי ממוקמות שם ובבסיס הסמוך ויליוצ'ינסק. עד 1994 נקרא הבסיס בשם פטרופובלובסק-קמצ'טסקי-53.

## לקריאה נוספת

* *Пирагис А. П.* Населённые пункты Камчатки.


## קישורים חיצוניים
* מאפיינים היסטוריים וגאוגרפיים קצרים באתר האינטרנט של ממשלת קמצ'טקה
* אתר לא רשמי של הכפר ריבאצ'יי
* חיל המצב במפרץ טאריה - קרשניניקובה | באתר "צי הצוללות של רוסיה"
* כפר הצוללות "ריבאצ'יי"

## הערות שוליים

ריבאצ'יי
קטגוריה:מקומות יישוב נידחים
בסיס פוליארני

[ממוזער|300x300 פיקסלים|ה[נחתת "קונדופוגה". יולי 2018.]]
ממוזער|300x300 פיקסלים|צוללת מפרויקט 877 בחגיגות יום הצי בשנת 2007.
**בסיס פוליארני** (**Полярный**) הוא הבסיס הימי הרוסי הגדול ביותר שמשרת את הצי הצפוני של רוסיה. ממוקם במחוז מורמנסק, במרחק 35 ק"מ צפונית לעיר מורמנסק בעיר פוליארני. מרבית אוניות הצי הצפוני עוגנות בפוליארני. פוליארני הוא בסיסם של ספינות וכלי השיט של שייטת קולה של הצי הצפוני.
## יחידות וספינות מלחמה
**חטיבה 2 ללוחמת צוללות**
* "אדמירל צ'בננקו" - ספינה נגד צוללת מפרויקט 11551. משרתת בצי מאז 1999.
* "אדמירל לבצ'נקו" - ספינה נגד צוללות. בצי מאז 1988.
* "אדמירל חרלמוב" - ספינה נגד צוללת. בצי מאז 1989.
* "סגן אדמירל קולאקוב" - ספינה גדולה נגד צוללת. בצי מאז 1981.
* "סברומורסק" - ספינה גדולה נגד צוללת. בצי מאז 1987.
**חטיבת הנחיתה ה-112 של [[חיל הנחתים של רוסיה|חיל הנחתים]]**
* "גאורגי המנצח". ספינת נחיתה גדולה מפרויקט 775. בצי מאז 1985.
* "אלכסנדר אוטראקובסקי". נחתת. בצי מאז 1978.
* "הכורה מאולנגורסק". נחתת. בצי מאז 1976.
* "קונדופוגה". נחתת. בצי מאז 1976.
* "מיטרופן מוסקאלנקו"נחתת. שירתה בצי מאז 1989. כיום מוצבת לשימור.
**חטיבת הצוללות 161**
* "ליפצק" - צוללת דיזל מפרויקט 877. בצי מאז 1991.
* "נובוסיבירסק" - צוללת דיזל. בצי מאז 1984.
* "וולוגדה" - צוללת. בצי מאז 1984.
* "ולדיקווקז" - צוללת דיזל. בצי מאז 1990.
* "מגניטוגורסק" - צוללת דיזל מפרויקט 877. נמצאת בצי מאז 1990.
* "קלוגה" - צוללת דיזל. בצי מאז 1989. הועברה לשיפוץ.
* "ירוסלבל" - צוללת דיזל. בצי מאז 1988.
* בסיס חטיבת הצוללות 478.
** **חטיבת ספינות הטילים 108**
*** "אייסברג" - ספינת טילים קטנה מפרויקט 1234. בצי מאז 1979.
*** "נאקאט" - ספינת טילים. בצי מאז 1987.
*** "ראסבט" - ספינת טילים. בצי מאז 1988.
## הערות שוליים

פוליארני
קטגוריה:מחוז מורמנסק
חנות קטנה ועליזה

**חנות קטנה ועליזה** (באנגלית: **Circus of Books**, בתרגום לעברית: **קרקס הספרים**) הוא סרט דוקומנטרי אמריקאי משנת 2019 בבימויה של רייצ'ל מייסון, שנכתב על ידי מייסון יחד עם קתרין רובסון. בסרט מככבים קארן ובארי מייסון, הוריה של רייצ'ל. הסרט מתעד את "קרקס הספרים", חנות ספרים ופורנוגרפיה גאה שהוקמה ב-1982 בווסט הוליווד, קליפורניה על ידי בני הזוג מייסון.

הסרט הוקרן בהקרנת בכורה בפסטיבל הסרטים טרייבקה בשנת 2019, ועלה לאקרנים בנטפליקס בארצות הברית ב-22 באפריל 2020.

## משתתפים

## הפצה
הקרנת בכורה של הסרט נערכה בפסטיבל הסרטים טרייבקה לשנת 2019. לאחר מכן, הסרט הוצג במספר פסטיבלי קולנוע, בהם Frameline, Outfest, המפטונז ו-BFI. בשנת 2019 הסרט הוקרן בפסטיבל Sidewalk, בו זכה בפרס חביב הקבל עבור הסרט התיעודי הטוב ביותר.

ב-22 באפריל 2020 הסרט עלה לצפייה בנטפליקס.

## תגובות וביקורות
נכון ליוני 2020, לסרט יש דירוג של 98% באתר האינטרנט Rotten Tomatoes, המבוסס על 52 ביקורות עם דירוג ממוצע של 7.75 מתוך 10. על פי דעת רוב מבקרי האתר, נכתב כי "בדומה לחנות בעלת השם החצוף במרכז הסרט התיעוד הזה, הסרט *קרקס הספרים* מוכיח שיש אינספור סיפורים מתחת לפני השטח אם אנחנו רק נהיה מוכנים להסתכל". פיטר ברדשאו מהגרדיאן העניק לסרט 4 מתוך 5 כוכבים.

## קישורים חיצוניים

## הערות שוליים

קטגוריה:איידס בקולנוע
קטגוריה:סרטי 2019
קטגוריה:סרטי להט"ב אמריקאיים
קטגוריה:סרטי להט"ב תיעודיים
קטגוריה:סרטים באנגלית
קטגוריה:סרטים על פורנוגרפיה
קטגוריה:סרטים תיעודיים של נטפליקס
קטגוריה:סרטי להט"ב משנות ה-2010
אל הנשק

**אל הנשק** (באנגלית: **Up in Arms**) הוא סרט מוזיקלי אמריקאי משנת 1944 עם דני קיי, דיינה אנדרוז, דינה שור, קונסטנס דוולינג  ולואיס קלהרן בתפקידים הראשיים.

זה הסרט הראשון באורך מלא בו שיחק דני קיי בתפקיד ראשי והדגים את יכולות השירה והעוויות הפנים המצחיקות שאפיינו אותו. הצלחת הסרט הזניקה את הקריירה שלו. הסרט נועד לבדר את חיילי צבא ארצות הברית שהייו אז לוחמים במלחמת העולם השנייה. החיילים היפנים מוצגים כאידיוטים וחסרי מוח עד כדי כך שחייל מבולבל כמו דני וימס (דני קיי) יכול לגבור עליהם.

דינה שור מופיעה בקטעי שירה. השיר "Now I Know" בקולה, היה מועמד לפרס אוסקר לשיר המקורי הטוב ביותר. הסרט היה מועמד גם לפרס אוסקר לפסקול המקורי הטוב ביותר.

## תקציר העלילה
דני וימס (דני קיי) עובד כאיש מעלית בבניין רופאים במנהטן. הוא היפוכונדר חסר תקנה ומשגע את הרופאים, האחיות והמטופלים בבניין. האחות וירג'יניה (דינה שור) מאוהבת בו אבל הוא דווקא מאוהב באחות מרי (קונסטנס דוולינג). דני גר ביחד עם ג'ו (דיינה אנדרוז) וארבעתם יוצאים למסעדה שם מתחיל דני לשיר ולהתפרע ומתחיל קשר אהבה בין ג'ו למרי.

דני מקבל צו התגייסות וחרד לגורלו בצבא, ג'ו מחליט להתגייס ביחד איתו כדי להגן עליו. הם עוברים טירונות ומוצבים בבסיס לפני שליחה לחזית. בבסיס הם פוגשים במרי ווירג'יניה שהתגייסו כאחיות ועתה הן קצינות בדרגת לוטננט.

דני מתנהג מוזר והחיילים בביתן מתחילים להתנכל לו עד שג'ו מתערב למענו. ניתנת פקודה לעלות לאניית הקרב השטה לחזית. וירג'יניה עולה ונמצאת באגף הנשים ומרי אמורה להישאר בבסיס, אבל כדי להתחמק משוטרים צבאיים היא מתחבאת בג'יפ שמועמס על האונייה אליה עולים גם דני וג'ו.

עתה מתחילים הניסיונות של דני להעביר את מרי לאגף הנשים. באמצע הדרך הם מתחבאים בחדר שמסתבר שהוא של מפקד האנייה, קולונל אשלי (לואיס קלהרן). הם מצליחים להתחמק משם אבל המפקד מבחין בדמות אישה. נפתחת חקירה ווירג'יניה אומרת למפקד כי היא האישה שהתגנבה לאוניה, אך דני אומר את האמת שהוא הגניב את מרי לאוניה. בתגובה הוא מושם במעצר על האנייה.

כשהם נוחתים על אי באוקיינוס השקט מועבר דני לתא מעצר בתוך חורשת דקלים. פטרול יפני "משחרר" אותו והוא מובל כשבוי למפקד היפני. בדרך הוא קולט את המילים היפניות "הוי דנאזאי" (קדימה) שבהן ישתמש הלאה.

בעזרת תחבולה הוא משתלט על המפקד היפני, קושר אותו, מתלבש במדיו כולל משקפיים ונראה כמוהו. הוא מוליך את החיילים היפנים בקריאות "הוי דנאזאי" לעבר שביל שיש בו בוץ ובור עמוק. כולם מועדים ונופלים בבוץ ובהמשך כולם נופלים לבור ונופלים בשבי האמריקאים בזכותו של דני שמוכתר על ידי כל החיילים כגיבור והם נושאים אותו על גבם לעבר המחנה.

## צוות השחקנים

## קישורים חיצוניים

* דינה שור "כעת אני יודעת", באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1944
קטגוריה:סרטים מוזיקליים אמריקאיים
קטגוריה:סרטים באנגלית
קטגוריה:סרטי RKO
קטגוריה:סרטי מלחמת העולם השנייה
קטגוריה:סרטי צבא
קטגוריה:סרטי דני קיי
איירין איבר

**איירין איבר** (בגרמנית: **Irene Eber**, לבית גמינדר (Geminder); 29 בדצמבר 1929, האלה – 10 באפריל 2019, ירושלים) הייתה חוקרת של סין. היא הייתה פרופסור בקתדרה על שם לואי פריברג ללימודי מזרח אסיה באוניברסיטה העברית בירושלים, סינולוגית ועמיתה בכירה במכון המחקר על שם הארי ס' טרומן. היא התמחתה בתרגומים מסינית.

## קורות חיים
איירין איבר נולדה בשנת 1929 לידידיה ולהלנה גמינדר בעיר האלה בגרמניה. היא גורשה יחד עם משפחתה בגירוש זבונשין והגיעה לבסוף לעיר מיילץ. היא שרדה את צעדות המוות והגיעה לגטו דמביצה. עד סוף המלחמה איבר הסתתרה בלול של משפחה פולנייה. אחרי המלחמה איירין עברה לקליפורניה והשלימה דוקטורט בתחום לימודי סין.

במהלך כנס סינולוגים בשנות ה-60, פגשה את פרופ' צבי שיפרין, שהיה ממייסדי החוג ללימודי סין באוניברסיטה העברית, אשר הזמין אותה ללמד באוניברסיטה בירושלים. בעקבות כך, עלתה איירין לישראל עם משפחתה בשנת 1969.

## מחקרים וספרים

** *Chinese and Jews: Encounters Between Cultures. * Vallentine Mitchell & Co Ltd. 2007
** *Chinese Tales. * Introd. By Martin Buber, Transl. Alex Page. Humanity Books. 1998. 
** *The Jewish Bishop and the Chinese Bible: S.I.J. Schereschewsky (1831–1906).* Brill Academic Pub. 1999. 304 p. ISBN 90-04-11266-9
** *Bible in Modern China. The Literary and Intellectual Impact.* Steyler Verlagsbuchhandlung, 1999. With Nicolas Standaert, Arnulf Camps, and Jost Zetzsche.
** *Confucianism, the Dynamics of Tradition. * Macmillan Library Reference. 1986
** *Influence, Translation and Parallels. Selected Studies on the Bible in China.* With Marián Gálik. Steyler Verlagsbuchhandlung. 330 Seiten. ISBN 3-8050-0489-3
** *The Choice - Poland, 1939-1945.* 2004. Schocken Books Inc., New York. Penguin Putnam Inc., US. 240 p. ISBN 0-8052-4197-3 (A Holocaust survivor's story describes her experiences in wartime Mielec. ניתוח פסיכולוגי המתמודד עם הכוחות ההרסניים שפקדו את ילדותה ונעוריה בהאלה, מיילץ, ברינליץ, קרקוב, פראג, רגנסבורג, חאם שבגרמניה , מינכן, פרנקפורט וציילסהיים.


## קישורים חיצוניים
* על איירין איבר, באתר יד ושם
*
* 
* ראיון עם פרופ' איבר, ראש החוג ללימודי סין באוניברסיטה העברית בעיתון חדשות, 28 אוגוסט 1989⁩. עיתונות יהודית היסטורית.
* 

## הערות שוליים

קטגוריה:סגל האוניברסיטה העברית בירושלים: לימודי אסיה
קטגוריה:חוקרי סין
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:ילדים בשואה: גרמניה
קטגוריה:ניצולות השואה: גרמניה
קטגוריה:עולות בשנות ה-1960
קטגוריה:עולים בשנות ה-1960
קטגוריה:מגורשי זבונשין
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2019
קטגוריה:ישראלים שנפטרו ב-2019
בנטלי S1

**בנטלי S1** (באנגלית : **Bentley S1**, קרוי גם : **בנטלי קונטיננטל S1**) היא מכונית סלון מתוצרת יצרנית הרכב הבריטית **[[בנטלי]]** אשר יוצרה בין השנים 1959–1955 בבריטניה

## תצורות
* 4 דלתות - סלון
* 4 דלתות - סלון (דגם "בנטלי קונטיננטל S1")
* 2 דלתות - קופה (דגם "בנטלי קונטיננטל S1")
* 2 דלתות - קבריולה
* 2 דלתות - קבריולה (דגם "בנטלי קונטיננטל S1")

## "בנטלי S1"
* יוצרו 3,538 יחידות
* גוף הרכב של מספר לא מבוטל מהדגמים "בנטלי S1 קונטיננטל" נבנו על ידי : "Park Ward" , "H. J. Mulliner & Co." , "James Young (coachbuilder)"  ו-"Freestone and Webb" 
* מנוע קדמי - 4.9 ליטר
* מנוע בנזין, מנוע קירור מים, סוג הנעה : הנעה אחורית
* תאוצה בין 0–100 קמ"ש היא 13.1 שניות (דגם 4 דלתות סלון)

## גלריה

קובץ:1956 Bentley S1 Saloon (34610944402).jpg | "בנטלי S1", שנת 1956
קובץ:Bentley S1 Saloon (1958) - 19383028323.jpg | "בנטלי S1", שנת 1958
קובץ:Bentley S1 (JDR photo).jpg | "בנטלי S1"
קובץ:1959 Bentley S1 (2718892368).jpg | "בנטלי S1", שנת 1959 - מבט לתא הנהג ולוח מחוונים
קובץ: 1956 Bentley S1 Convertible (36640788323).jpg| "בנטלי S1", שנת 1956 - קבריולה
קובץ:Paris - Bonhams 2017 - Bentley S1 Continental cabriolet - 1957 - 001.jpg | "בנטלי S1", שנת 1957 - קבריולה
קובץ:Bentley S1 James Young 4846564400.jpg | "בנטלי S1" דגם שנבנה על ידי "James Young"
קובץ:Bentley S1-Convertible-Graber.JPG | "בנטלי S1" - קבריולה, דגם שנבנה על ידי "Graber"
קובץ:1956 Bentley S1 Continental PW 6069446660.jpg | "בנטלי S1 קונטיננטל", שנת 1956 - קבריולה
קובץ:1957 Bentley S1 Continental Fastback by H. J. Mulliner 4.9 Front.jpg | "בנטלי S1 קונטיננטל", שנת 1957 - קופה, דגם שנבנה על ידי "Mulliner"
קובץ:1956 Bentley Continental S1 Park Ward (21697436660).jpg | "בנטלי S1 קונטיננטל", שנת 1956 - קופה, דגם שנבנה על ידי "Park Ward"
קובץ:1956 Bentley Continental S1 Park Ward (21859295666).jpg | "בנטלי S1 קונטיננטל", שנת 1956 - קופה, דגם שנבנה על ידי "Park Ward"


## ראו גם
* בנטלי
* בנטלי S2
* בנטלי S3

## קישורים חיצוניים

* 
* 
* 
* האתר הרשמי של חברת בנטלי

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1955
קטגוריה:מכוניות בריטיות
S1
שמעון ביטון (בית שמש)

[ממוזער|[הראשון לציון הרב שלמה משה עמאר בביקורו אצל הרב שמעון ביטון, אפריל 2022]]
הרב **שמעון ביטון** (נולד בדצמבר 1931, ה'תרצ"ב) הוא רב ישראלי-מרוקאי, המכהן מאז 1984 כרבה של בית שמש (מ-2015 באופן לא רשמי).

## תולדות חייו
### במרוקו
נולד בכפר אולד-חססאן במחוז סוס בדרום מרוקו לרב יצחק ביטון, שהיה רב וראש ישיבה בכפר תיזגין (לימים הרב המחוזי באזור תארודנת), ולמימה בת המקובל הרב יעיש קריספין, הרב האזורי בתארודנת. בצעירותו עבר עם משפחתו למרקש. בשנת ה'תש"ו (1946) בערך החל ללמוד בישיבת רבי אברהם אזולאי במרקש אצל הרבנים יהודה שושנה ודוד לעסרי, וחודשים ספורים אחר כך מינה אותו הרב שושנה ללמוד אחר הצהריים עם התלמידים את השיעור. שנה לאחר מכן למד במחזור הראשון של ישיבת אוצר התורה שהוקמה במרקש.

לאחר פטירת אביו בח' באב ה'תש"ט (1949), נאלץ לתור אחר פרנסה עבורו ועבור אחותו הקטנה (אמו נפטרה שנים רבות לפני כן). לשם כך נדד לאגאדיר, ולמד שחיטה בכפר סמוך, ובמקביל לימד בבית הספר של כי"ח. לאחר גמר לימודיו בקיץ ה'תש"י (1950) עבר לכפר תיזגין שבו כיהן אביו כרב, שם שימש כשוחט וכמלמד תלמידים. בחורף ה'תשי"א (1951) שב למרקש ללמוד מפי רבי יהודה שושנה ורבי אלעזר מור יוסף, וכן למד עברית מפי הרב חיים רפאל שושנה, ששלח אותו ללמד במקומו את בני העשירים. באותה התקופה הכיר אותו אב בית הדין של מרקש הרב מכלוף אבוחצירא, ולקחו כמלמד פרטי לבנו. באייר ה'תשי"ב (1952) מינה אותו הרב אבוחצירא לסופר בית הדין, והפך ליד ימינו של הרב אבוחצירא. במקביל החל ללמוד חושן משפט אצל סגן הראב"ד, הרב מרדכי קורקוס. הוא שימש גם כגובה עבור השלטון הצרפתי של המיסים המוטלים על שטרות הנחתמים בבית הדין, כדוגמת צוואות ושטרי מכר, וכן כאפוטרופוס כללי ליתומים. במסגרת תפקידו, הגה פתרון משפטי לרישום בטאבו של נכסי יהודים שלא היו להם שטרי קניין משום שהנכסים עברו בירושה במשך דורות רבים, ורצו למוכרם כדי לעלות לישראל. הוא קיבל אות הצטיינות מטעם הרשויות על התנהלותו. בשנת ה'תשט"ו (1955) התמנה גם לחזן בבית הכנסת "עטיא" במרקש.

### בישראל
בחורף ה'תשכ"ה עלה לישראל דרך מרסיי, יחד עם בן דודו וגיסו הרב עמינדב קריספין. הוא התגורר תחילה בלוד, שם היה בקשרים טובים עם הרב יצחק אבוחצירא, והתמנה ביוזמתו לרב בית הכנסת האלג'יראי בעיר. באותה השנה התמנה למנהל מחלקת הכשרות בבית שמש, ומאוחר יותר גם למנהל מחלקת נישואין ולרב בית כנסת "הזוהר" בשכונת משק עזר בעיר. בשנת ה'תשמ"ד נסמך לרבנות עיר על ידי הרבנים יצחק חזן, משה מלכה, שלום משאש ויוסף קאפח, וסמיכתו אושררה על ידי הרב הראשי לישראל מרדכי אליהו. בקיץ של אותה השנה ניצח בבחירות לתפקיד הרב הראשי לבית שמש, לאחר פטירתו של הרב יוסף בוסקילה. הוא ייסד כולל אברכים (בתחילה עמד בראשו הרב יעקב זמיר עד שהתמנה לדיין).
ממוזער|הרב ביטון ביולי 2022
בשנת ה'תשע"ה יצא לגמלאות מכהונתו הרשמית, אך ממשיך לכהן כרב העיר באופן לא רשמי.

## ספריו
* **מלאכת שמעון** - שאלות ותשובות ומאמרים בהלכה.
* **שמע בני** - על חמישה חומשי תורה והספדים.
## לקריאה נוספת
* הרב שמעון ביטון, זה ספר תולדות אדם, בתוך: "**שמע בני**", תשע"ג, עמ' ו-מה.
## קישורים חיצוניים

* 

## הערות שוליים

קטגוריה:רבני ערים בישראל
קטגוריה:בית שמש: רבנים
קטגוריה:לוד: רבנים
קטגוריה:מרקש: רבנים
קטגוריה:מחברי ספרי שו"ת
קטגוריה:רבנים מרוקאים ישראלים
קטגוריה:עולים בשנות ה-1960
קטגוריה:ישראלים ילידי מרוקו
קטגוריה:ישראלים שנולדו ב-1931
קטגוריה:מלמדים
ג'סיקה ברודי

**ג'סיקה ברודי** (באנגלית: **Jessica Brody**) (נולדה ב-1979) היא סופרת אמריקאית שכותבת בעיקר ספרי ילדים ונוער. בסך הכל היא פרסמה כ-20 ספרים.

לאחר שבגרה ממכללת סמית' במסצ'וסטס, ג'סיקה ברודי עברה כמה שנים במטרו גולדווין מאייר כיועצת פיננסית. בשנת 2005 היא החליטה לעזוב את מקום עבודתה ולעסוק בכתיבה בלבד ובכך לממש את חלום הלדות שלה.

היצירה הראשונה שהיא כתבה לאחר עזיבת העבודה לא פורסמה לעולם. ברודי ניסתה לעניין מספר הוצאות לאור אך ללא הצלחה. היא כתבה ספר חדש שהוצאה לאור ונמכר תוך עשרה ימים.

בשנת 2010 ג'סיקה ברודי כתב ספר חדש The Karma Club שהיה ספרה הראשון לנוער. הספר שלה My Life Undecided הודפס בשנת 2011 ותורגם לעברית כעבור שנה תחת שם "הבלוג של החיים שלי".

למספר ספרים של ג'סיקה ברודי נמכרו זכויות לצילומי סרט קולנוע, אך זכויות אלו טרם מומשו.

## קישורים חיצוניים
* 
* ריאיון עם ג'סיקה ברודי

קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות מכללת סמית'
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
Alice (שיר)

"**Alice**" (בעברית: "**אליס**") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.

השיר הגיע למקום ה-84 במצעד הבילבורד הוט 100.

## רקע וכתיבה
השיר נכתב על ידי ליידי גאגא, בלאדפופ, אקסוול, ג'סטין טרנטר ויוהנס קלר והופק על ידי בלאדפופ, בנימין רייס, אקסוול וקלר. השיר הוא שיר בסגנון ההאוס שמושפע ממוזיקת דאנס-פופ ומכמה סוגי מוזיקה נוספים, בדומה לשאר שירי האלבום. בשיר יש שימוש בכלי מקלדת, תופים, בס וכלים נוספים.

"Alice" הוא שיר שמתבסס על הנובלה הידועה "הרפתקאות אליס בארץ הפלאות", שבהמשך עובדה לסרט "עליסה בארץ הפלאות". בשיר, גאגא מדברת על אליס (הדמות מהנובלה והסרט) והיא כביכול, צריכה לעמוד כנגד אנשים שונים שמהווים עבורה מכשול. כמו כן, היא מנסה למצוא איזון בין התהליך שהיא עוברת והשקט הנפשי שמושפע מכך.

אף על פי ששם השיר הוא "Alice" (בעברית: אליס), גאגא טוענת כי היא אינה אליס וניתן לראות זאת בשורה "My name isn't Alice". ("השם שלי הוא לא אליס")

## הצלחה
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. בפחות מ-24 שעות, הצליח האודיו לצבור מאות אלפי צפיות, תוך שנכון ליוני 2020, צבר למעלה מ-4.1 צפיות. אודיו נוסף של השיר, צבר בשעות בודדות מאות אלפי צפיות גם כן ונכון ליולי 2020 מונה הצפיות שלו עומד על למעלה מ-2.8 מיליון צפיות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות. במצעדים זכה השיר להצלחה, כאשר נכנס למצעדי הבילבורד, מצעדי חברת המצעדים הרשמית ומצעדים נוספים. כמו כן, הצליח השיר להגיע למקום השלישי במצעד השירים החמים של ניו זילנד.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי ליידי גאגא
קטגוריה:שירים שהופקו על ידי בלאדפופ
אליס
בנטלי קונטיננטל R

**בנטלי קונטיננטל R** (באנגלית : **Bentley Continental R**) היא מכונית קופה מפוארת בסגנון גראן טוריסמו מתוצרת יצרנית הרכב הבריטית **[[בנטלי]]** אשר יוצרה בין השנים 2003–1991 בבריטניה

## דגמים
* "Continental S" - יוצר בין השנים 1995 - 1994
* "Continental R California Edition" - יוצרו 6 יחידות בשנת 1998
* "Continental R Mulliner" - יוצר ממרץ 1999
* "Bentley Continental T" - יוצר ממרץ 1996
* "Bentley Continental T Mulliner" - יוצר משנת 1998
* "Bentley Continental Sedanca Coupé" - יוצר משנת 1999, ניתן היה להסרה את החלק הקדמי של הגג מעל המושבים הקדמיים, יוצרו 79 יחידות

## נתונים
* יוצרו כ-1,900 יחידות
* מנוע קדמי - אורכי
* מנוע בנזין, מנוע קירור מים, סוג הנעה : הנעה אחורית
* קיבולת מכל דלק - 100 ליטר
* תאוצה בין 0–100 קמ"ש היא 6.0 שניות

## גלריה

קובץ:Frankfurt Motor Show 2015 (74).JPG | "בנטלי קונטיננטל R"
קובץ:BENTLEY CONTINENTAL R.jpg | "בנטלי קונטיננטל R"
קובץ:2001 Bentley Continental R420 Mulliner in Morges 2013 - Front right.jpg | "בנטלי קונטיננטל R420", שנת 2001
קובץ:2001 Bentley Continental R420 Mulliner in Morges 2013 - Rear right.jpg | "בנטלי קונטיננטל R420", שנת 2001
קובץ:Bentley Continental R 10-3-07.jpg | "בנטלי קונטיננטל R"
קובץ:2002 Bentley Continental T front right.jpg | "בנטלי קונטיננטל T" שנת 2002
קובץ:Bentley Continental very red in Ongar mit Kaefer im Hintergrund.jpg | "בנטלי קונטיננטל R"
קובץ:London, England (4131013027).jpg | "בנטלי קונטיננטל R"
קובץ:1996 Bentley Continental R dashboard.JPG | "בנטלי קונטיננטל R", שנת 1996 - מבט לתא הנהג ולוח מחוונים
קובץ:1996 Bentley Continental R interior.jpg | "בנטלי קונטיננטל R", שנת 1996 - מבט לתא הנהג


## ראו גם
* בנטלי

## קישורים חיצוניים

* 
* 
* האתר הרשמי של חברת בנטלי

## הערות שוליים

קטגוריה:מכוניות גראן טוריסמו
קטגוריה:מכוניות קופה
קטגוריה:דגמי מכוניות שהושקו ב-1991
קטגוריה:מכוניות בריטיות
קונטיננטל R
פבלו לאזרנקו

**פאבל איבנוביץ' לזרנקו** (באוקראינית: **Павло Іванович Лазаренко**; נולד ב-23 בינואר 1953) הוא מדינאי אוקראיני, ראש ממשלת אוקראינה ממאי 1996 ועד יולי 1997. דוקטור למדעי הכלכלה.

בהסתתר מרשויות החוק האוקראיניות בארצות הברית, שם נידון לתשע שנות מאסר וקנס בסך 10 מיליון דולר בגין "שימוש לרעה בכספים", בית משפט הפדרלי בסן פרנסיסקו מצא אותו אשם בשחיתות, הלבנת הון, סחיטה והונאה. ישב מעל 8 שנים בכלא אמריקני בגין הונאה והלבנת הון.

על פי מומחי האו"ם והבנק העולמי, כראש הממשלה, לזרנקו גנב כ-200 מיליון דולר. לטענת אוקראינה, לזרנקו העביר לארצות הברית יותר מ-320 מיליון דולר באופן לא חוקי. הרשויות השיפוטיות האמריקניות הצליחו להוכיח את העברתם של 114 מיליון דולר בלבד, אותם השיבו הרשויות בארצות הברית לאוקראינה.

## קישורים חיצוניים

* 

## הערות שוליים

קטגוריה:ראשי ממשלת אוקראינה
קטגוריה:אוקראינים שנולדו ב-1953
אילן דמתי

**אילן דמתי** (נולד ב-14 בספטמבר 1976) הוא זמר ישראלי. ידוע בזכות השתתפותו ב"פרויקט של עידן רייכל", בביצוע השירים "שובי אל ביתי" ו"רוב השעות".

## ביוגרפיה
דמתי נולד וגדל בכפר סבא. בן להורים חירשים. בשנת 1999 הוציא יחד עם יאיר זיו את האלבום "שמור בשבילך". את האלבום הוציאו תחת להקה בשם "קטרזיס", שהתפרקה לאחר מות אביו של זיו. בתחילת העשור הראשון של המאה ה-21, היה התאורן בהופעתיו של ההרכב "הפרויקט של עידן רייכל", ולאחר מכן החל גם לשיר ולנגן בהופעות, עקב הצעתו של עידן רייכל. בשנת 2005 יצא הסינגל "שובי אל ביתי" בביצועו, מתוך האלבום "ממעמקים". השיר הפך ללהיט, תוך שהגיע למקום השלישי במצעד השבועי של רשת ג' והיה לאחד מן השירים המצליחים ביותר מתוך האלבום.

בשנת 2008 יצא הסינגל "רוב השעות", מתוך האלבום "בין קירות ביתי" בביצועו של דמתי, שהיה גם הוא להצלחה רבה, תוך שהגיע בשיאו למקום השני במצעד השבועי של רשת ג', למקום ה-33 במצעד השנתי של התחנה ולמקום ה-27 במצעד השנתי של גלגלצ, תוך שהיה לאחד הלהיטים הגדולים ביותר מתוך האלבום בו הוא נכלל. בשנת 2013 השתתף בסיבוב ההופעות של הפרויקט, "רבע לשש", שנתמך על ידי אלבומו של הפרויקט הנושא את אותו השם. בשנת 2014 השתתף באלבום האוסף "שרים שיר השירים", המורכב מפרקי הספר שיר השירים, תוך שביצע את פרק ו'.

### חיים אישיים
דמתי נשוי ואב לשלושה. דודו הוא הכוריאוגרף אמנון דמתי.

## דיסקוגרפיה
### אלבומי אולפן
#### עם "קטרזיס"
* 1999: שמור בשבילך

#### עם "הפרויקט של עידן רייכל"
* 2005: ממעמקים
* 2008: בין קירות ביתי

### סינגלים
* 2005: "שובי אל ביתי"
* 2008: "רוב השעות"

## קישורים חיצוניים

* 

## הערות שוליים

קטגוריה:זמרים ישראלים
קטגוריה:אמני הפרויקט של עידן רייכל
קטגוריה:כפר סבא: אישים
קטגוריה:בוגרי אורט שפירא (כפר סבא)
קטגוריה:בוגרי אוניברסיטת תל אביב
קטגוריה:ישראלים שנולדו ב-1976
פאראמיס

**פאראמיס** (שם מדעי: **paramys**; מילולית: "דומה לעכבר") הוא סוג של מכרסם נכחד מקבוצת דמויי סנאי, שהיה חי באמריקה הצפונית ואירואסיה בתקופות האאוקן ואולי אף בסוף הפלאוקן. השם המדעי מתכתב עם פירמוס ותיסבי מהמיתולוגיה היוונית.

הסוג תואר לראשונה ב-1871 בידי החוקר ג'וזף ליידי ממאובנים שהתגלו ברחבי אמריקה הצפונית ואירואסיה.

## מאפיינים
מכרסם זה היה אחד המכרסמים הקדומים ביותר המוכרים היום. מינים קטנים בגודלם בסוג היו בגודל של עכבר ומינים גדולים הגיעו לגודל של נובחנית. הרגליים הקדמיות היו דומים לכפות הידיים של סנאיי עצים ואילו הרגליים האחוריות היו דומות לרגליים האחוריות של סנאיי קרקע והותאמו לחיים על הקרקע ועל עצים וככל הנראה הוא גר בשניהם. כמו מכרסמים אחרים הוא היה בעל שינים חותכות שעזרו לחתוך את המזון שהורכב מאגוזים, זרעים ופירות. מוחו היה גדול יותר ממוחם של פרימטים שחיו באותה התקופה. המכרסם נכחד בסוף האאוקן כנראה מאחר שיערות הגשם שבהם חי התייבשו.

## ראו גם
* דמויי סנאי

## קישורים חיצוניים

## הערות שוליים

קטגוריה:בעלי חיים שתוארו ב-1871
קטגוריה:טקסונים שתוארו בידי ג'וזף ליידי
קטגוריה:מכרסמים שחיו בפלאוגן
קטגוריה:דמויי סנאי
קטגוריה:יונקים שחיו באאוקן באמריקה הצפונית
ערן סויסה

**ערן סויסה** (נולד ב-19 באפריל 1983) הוא עיתונאי ישראלי בהווה ואיש רדיו לשעבר.

## ביוגרפיה
סויסה נולד למשפחה מרוקאית-דתית בתל אביב-יפו וגדל בבת ים. הוא השני מבין שלושה אחים ואחיות. סויסה היה חניך ומדריך בתנועת הנוער "בני עקיבא".

לאחר תקופת התיכון, בשנת 2001, סויסה הצטרף לגלי צה"ל כמתנדב בארכיון, "הסרטיה". במסגרת תפקידו קיטלג תוכניות והוציא סרטים של תוכניות ישנות. בשלב מאוחר יותר התנדב סויסה לקחת חלק בהפקת תוכניות בגלי צה"ל, דוגמת "ציפורי לילה" ותוכניות אחרות, ביניהן: עשור לגלגלצ, מצעד אחד-אחד, המילה האחרונה, היום שהיה וציפורי לילה עם נסים גרמה.

בשנת 2005, מונה סויסה לכתב באתר "Nrg", ולאחר חצי שנה עבר לעיתון מעריב בתפקיד כתב בידור וכותב מדור "מלך הביצה". במקביל הוא מונה לסגן עורך בשבועון "רייטינג" ועורך ערוץ הברנז'ה באתר "nrg מעריב".

בשנת 2011, עזב סויסה את עבודתו ועבר לעיתון ישראל היום בתפקיד כתב בידור ותקשורת בכיר, כותב הטור "סויסה כבר יודע" וכתב המוסף "שישישבת".

בשנת 2016, המפיק דב ברוך תבע את סויסה על סך של עשרים וחמישה אלף ש"ח, בטענה שבעקבות תחקיר שנכתב על ידי סויסה, אחת מההופעות שהוא הפיק נכשלה. בית המשפט דחה את תביעתו של ברוך וחייב את ברוך לשלם לסויסה 800 ש"ח על הוצאותיו המשפטיות.

בשנת 2021 עמד סויסה מאחורי כמה מחאות אינטרנטיות, שקיבלו סיקורים מצד גופי תקשורת רבים ברחבי ישראל. תחילה, פעל למען קיצור מהדורות החדשות לשעה (כיום אורך מהדורה ממוצעת עומד על שעה וחצי). לאחר שהוגשו ל כ-3,000 תלונות, היא פרסמה סקר אנונימי, שינפה את דעת הציבור הישראלי בנושא. ב-9 בינואר 2021, התקבלה החלטה ברשות השנייה לקצר את מהדורות החדשות לשעה. הוא פרסם בעמוד האינסטגרם שלו פינה חדשה בשם "פינת הפוטושופ", בה העלה תמונות של ידוענים ישראלים שעברו ריטוש מלאכותי. לטענתו של סויסה, מטרת הפינה היא להעלות את המודעות לתופעת הפוטושופ, שגורעת את דימוי גופם של בני נוער. רבים מהידוענים שתמונותיהם פורסמו במסגרת הפינה התנגדו לה, ומתחו ביקורת על העיתונאי.

ב-2021 השתתף בתוכנית הדוקו-ריאליטי "יס מן" ששודרה ב-yes, בה חשף שעבר טיפולי המרה.

באוגוסט 2022 חשף הקלטות של הזמר בן-אל תבורי בהן הוא נשמע מאיים ומקלל את בת זוגו לשעבר אורטל עמר ואת בנם המשותף. ההקלטות עוררו סערה ולאחר מכן התפרק הצמד המוזיקלי המשותף שכלל את הזמר סטטיק.

באוגוסט 2024 הקים אתר רכילות בשם "ForReal" בשותפות עם "ישראל היום". ל-"ForReal" פלטפורמות שונות לפרסום, כמו אינסטגרם, הסכת בשם "סויסה + 1", שדורג בראש טבלת הפודקאסטים של ישראל בספוטיפיי ובאפל מיוזיק וחשבון טיקטוק.

## חיים אישיים
בשנת 2004 סויסה יצא בשאלה, וב-2008 יצא מהארון כהומו.

כיום סויסה מתגורר בעיר תל אביב-יפו.
הוא ובן זוגו נפרדו ב־2023 אחרי 5 שנים יחד.

## קישורים חיצוניים

* 
* 
* אתר האינטרנט ForReal

## הערות שוליים

קטגוריה:כתבי רכילות ישראלים
קטגוריה:בת ים: אישים
קטגוריה:סגל ישראל היום
קטגוריה:סגל מעריב
קטגוריה:עיתונאים להט"בים ישראלים
קטגוריה:להט"בים ישראלים
קטגוריה:תל אביב-יפו: אישים
קטגוריה:יוצאים בשאלה להט"בים
קטגוריה:חיילי גלי צה"ל
קטגוריה:אנשי רדיו ישראלים
קטגוריה:בוגרי בני עקיבא
קטגוריה:משתתפי יס מן
קטגוריה:ישראלים שנולדו ב-1983
המפקח הכללי

**המפקח הכללי** (באנגלית: **The Inspector General**) הוא סרט קומדיה מוזיקלית אמריקאי משנת 1949 בבימויו של הנרי קוסטר, עם דני קיי בתפקיד הראשי.

התסריט מבוסס באופן רופף על המחזה רביזור של ניקולאי גוגול. במקום הצאר והאימפריה הרוסית העלילה הועתקה לצרפת בתקופתו של הקיסר נפוליאון.

סילביה פיין, אשתו של דני קיי, כתבה והלחינה את השירים וגם השתתפה בהפקת הסרט.

ג'ון גרין זכה בפרס גלובוס הזהב לפסקול הטוב ביותר.

## תקציר העלילה
ברונדי היא עיר קטנה בצרפת שנשלטת על ידי ראש העיר (ג'ין לוקהרט) וחברי המועצה שכולם דודנים ומושחתים. שליח נסער מגיע מעיירה סמוכה ומודיע שהגיע לשם מפקח מטעם הקיסר שמבצע ביקורת ומאיים לתלות את כל המושחתים וכי אי אפשר לזהות אותו משום שהוא לבוש בגדים פשוטים. כל חברי המועצה נכנסים לפחד וחרדה.

ליד העיירה מתמקם הצועני יקוב (ולטר סלזק) שמוכר לאנשים תרופות שמסוגלות לעורר מתים. הוא עושה זה בעזרת עוזרו ג'ורג'י (דני קיי). ג'ורג'י מגלה לאישה כי התרופה שקנתה לבעלה הנוטה למות היא רמאות. כל האנשים מתחילים להתפרע ולהפוך את העגלה ויקוב מגרש את ג'ורג'י.

ג'ורג'י מגיע לברונדי, רעב, צמא ולבוש סחבות. ונעצר על שוטטות. מפקח המשטרה מדווח זאת בישיבת המועצה וראש העיר מעלה חשד כי המדובר במפקח הכללי. הם מגיעים לבית הכלא, מוציאים את ג'ורג'י מתאו ומפקח המשטרה נותן לו את מדיו. הוא מובל בתהלוכה לבית העירייה שם נערכת לו סעודת מלכים. ראש העיר ויועציו מנסים להרעילו על ידי הוספת רעל ליין אך הוא ניצל כל פעם.

חברי המועצה באים לחדרו בנפרד וכל אחד נותן לו סכום נכבד כשוחד. יקוב מגיע ומשלשל את הכספים לכיסו. אשת ראש העיר, מריה (אלזה לנצ'סטר) עוגבת עליו ורוצה לברוח אתו מהעיר. רק המשרתת ההולנדית לזה מוצאת חן בעיניו היות שהוא רואה בה את האדם הישר היחידי במקום.

ראש העיר מזמין רוצח שכיר לרצוח אותו באסם אך גם מזה מצליח ג'ורג'י להתחמק. לבסוף מגיע לעיר לחרדת חברי המועצה המפקח הכללי האמיתי. ג'ורג'י מושם במעצר וראש העיר חותם על צו הוצאה להורג בתלייה. יקוב גונב מהמפקח האמיתי את כתב ההרשאה שלו ושם אותו בכיסו של ג'ורג'י. כעת מראה ג'ורג'י את כתב ההרשאה והמפקח הכללי האמיתי עומד להיות מוצא להורג בחתימתו. ג'ורג'י מתוודה שהוא אדם ישר ולא יכול להמשיך להתחזות כמפקח הכללי ולחתום על גזר דין מוות. זה מוצא חן בעיני המפקח האמיתי, הוא שם את חברי המועצה בכלא וממנה את ג'ורג'י לראש העיר החדש שלצידו. לזה וכל תושבי העיר מריעים להם.

## צוות השחקנים

## קישורים חיצוניים

* קדימון ל"המפקח הכללי", באתר יוטיוב
* המפקח הכללי, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:סרטי האחים וורנר
קטגוריה:סרטי דני קיי
קטגוריה:סרטים מבוססי מחזות
קטגוריה:סרטי קומדיה אמריקאיים
ברווז שורק פולווס

**אווזון חלודי****, ברווז שורק כתום**, **ברווז שורק פולווס** או **אווז עצים חום** (שם מדעי: *Dendrocygna bicolor*) הוא מין של ברווז מהסוג ברווז שורק החי לאורך האזור הטרופי בתת-היבשת ההודית, אמריקה הדרומית, אמריקה המרכזית, דרום ארצות הברית וכן באפריקה שמדרום לסהרה בסביבות ביצות ומקווי מים רדודים. במראהו הוא יכול לבלבל עם מינים נוספים מסוגו, כמו ברווז שורק קטן וברווז שורק לבן-פנים, החיים באותן סביבות, אך בעלי גוון צבעים שונה.

ברווז זה נפוץ יחסית ואיננו מצוי בסכנת הכחדה.

## תיאור
הברווז מגיע לאורך של 45 עד 53 סנטימטרים כשהזכרים שוקלים 748–1,050 גרם בממוצע והנקבות הקלות יותר מגיעות למשקל 712 עד 1,000 גרם בממוצע. הברווז בעל מקור מוארך מעט עם קצה שטוח שצבעו אפור כהה ובעלי גוף בינוני עם פלומת נוצות בצבע חום-ערמוני כשהצוואר והחזה כתומים ובהירים יותר. הרגליים ארוכות יחסית וצבעם אפור-כהה. הכנפיים חומות ובעלות קצוות שחורים וכן זנב שחור, אך אזור השת לבן.

ברווזים אלה חיים יחד בקבוצות משפחתיות גדולות (בייחוד באזורים בהם הם נחים או מקננים) לאורך מקווי מים או שדות לחים וכן בשדות אורז טרופיים באמריקה, דרום אסיה ואפריקה. הלהקות רעשניות ביותר ופולטות קריאות צורמות לרוב בעת תעופה או בלילות. הברווז נמנעים מקרבה ליערות, חופי ימים ומהרים, אך נמצאו פרטים בודדים בפרו בגובה של מעל 4,080 מטר מעל פני הים.

ברווז זה ניזון מפני המים או מהקרקע באמצעות מקורו השטוח והארוך מזרעים, עשבים, תולעים, רכיכות שונות ומחרקים שהם המזון המועדף על האפרוחים. עם זאת מרבית המזון מורכב מצמחייה עשבונית. אף על פי שהם חיים בשדות אורז הם כמעט ולא ניזונים מהאורז עצמו.

## רבייה
הברווזים מקננים בעיקר על הקרקע בניגוד למינים קרובים כמו ברווז שורק לבן-פנים המקנן על העצים, אם כי לעיתים נדירות קיננו גם בחללי עצים. הנקבות מטילות עד 10 ביצים, הבוקעות תוך 24–29 יום. שני ההורים מגוננים על צאצאיהם מטורפים עד לבגרותם כעבור תשעה שבועות בקירוב. חלק מהזוגות מעדיפים במקום זאת להטיל את ביציהם בקיני ברווזים אחרים כמו צחראש אדמוני.

הברווזים מגוננים על האפרוחים מטורפים שונים, ביניהם חתוליים, ראקונים, סמוריים, עופות דורסים, נחשים, תניניים ועוד. אחת השיטות שלהם הוא "מצג הכנף השבורה", בו הם מפתים את הטורף לעברם בעוד האפרוח נמלט למקום בטוח.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:ברווז שורק
קטגוריה:קניה: עופות
קטגוריה:קובה: עופות
קטגוריה:סאו טומה ופרינסיפה: עופות
קטגוריה:הודו: עופות
קטגוריה:ברזיל: עופות
קטגוריה:בעלי חיים בביצות מנגרובים
Junkies Monkeys & Donkeys

***Junkies Monkeys & Donkeys*** (בעברית: **מסוממים, קופים וחמורים**) נקרא גם "Jericho Jones" (כשמה של הלהקה) הוא האלבום השני של להקת הרוק הישראלית הצ'רצ'ילים (שבבריטניה שינתה את שמה ונקראה "**Jericho Jones**" מטעמים מסחריים) אשר יצא בשנת 1971. לאחר הצלחתו היחסית של האלבום הקודם, החליטה הלהקה לנסות את מזלה בחו"ל וחבריה עברו להתגורר באנגליה, שם הקליטו את שני האלבומים הבאים שלה.

האלבום מראה מעבר לכיוון רוק יותר "נקי" ופופולרי לתקופה, עם השפעות מהרוק הכבד, והרוק המתקדם, בניגוד לרוק הפסיכדלי המחתרתי באלבומם הקודם. זאת עקב עזיבתו של סולן הלהקה, סטן סלומון אשר היה יוצר מוביל בלהקה והחלפתו בדני שושן, אשר, ביחד עם רוב האקסלי, נהיו כותבי השירים המובילים בלהקה. בנוסף, האלבום כולל את הקאבר הראשון שהלהקה הוציאה כחלק מאלבום, (ולא כסינגל) "Time Is Now", של ריי דורסט . דורסט ולהקתו, מונגו ג'רי, אף הופיעו עם הצ'רצ'ילים כמה פעמים.

האלבום התפרסם בעוד מדינות אירופאיות אחרות והצליח יחסית. האלבום נקרא על שמו של שיר הנושא באלבום: "Junkies Monkeys & Donkeys" (שיר מספר 8).

## רשימת רצועות

## קרדיטים
*רוב הקסלי: גיטרות, קולות.
*חיים רומנו: גיטרות, מנדולינה, קולות.
*מיקי גבריאלוב: גיטרה בס, קולות.
*עמי טרייבטש: תופים.
*דני שושן: שירה, קונגאס.
*ג'ף קולבר ורובין סילבסטר - טכנאי סאונד.
*אליס אליאס והצ'רצ'ילים - הפקת האלבום.
*טוני קייט - עיצוב עטיפה.

## קישורים חיצוניים

קטגוריה:אלבומי הצ'רצ'ילים
קטגוריה:אלבומים באנגלית
קטגוריה:אלבומי רוק ישראליים
קטגוריה:אלבומי חברת A&M רקורדס
הארולד ראמיס

**הארולד ראמיס** (**Harold Ramis**; 21 בנובמבר 1944 – 24 בפברואר 2014) היה במאי קולנוע, תסריטאי, מפיק, שחקן וקומיקאי יהודי-אמריקאי.

## ביוגרפיה
ראמיס נולד בשיקגו, בן למשפחה יהודית. ב-1966 סיים תואר ראשון באוניברסיטת וושינגטון בסנט לואיס ולאחר מכן חזר לשיקגו. הוא כתב לעיתונים שונים, והיה עורך מדור הבדיחות בפלייבוי.

בתחילת שנות השבעים נטל חלק במיזם המערכונים "Second City" שם הכיר בין השאר את ביל מארי, דן אקרויד, ג'ון בלושי ויוג'ין לוי עימם שיתף פעולה לאורך הקריירה. הוא כתב עם כריס מילר ודאגלס קני את התסריט לסרט "בית החיות" בכיכובו של בלושי שיצא ב-1978 והיה להצלחה גדולה. הפרויקט הבא שלו היה כתיבת התסריט לסרט "Meatballs" שיצא ב-1979 ואף הוא זכה להצלחה. הוא המשיך בכתיבת תסריטים לקומדיות מצליחות בהם "מהומה במועדון" (סרט אותו גם ביים), "שים פס על הפס". יחד עם דן אקרויד כתב את התסריט לסרט "מכסחי השדים" ואף שיחק בו. הסרט היה להצלחה בינלאומית והובילה גם לסרט ההמשך "מכסחי השדים 2" אותו כתב. ב-1993 כתב, ביים והפיק את הסרט "לקום אתמול בבוקר" עבורו זכה בפרס באפט"א לתסריט המקורי הטוב ביותר. בתקופת הצילומים הוא הסתכסך עם כוכב הסרט וחברו הטוב עד אז ביל מארי. הצלחה נוספת שלו הייתה בכתיבה ובימוי של הסרט "בואו נדבר על זה".

ב-2010 לקה בדלקת כלי דם שהובילה למותו ב-2014. ראמיס היה נשוי פעמיים ולו ארבעה ילדים משלוש נשים.

## פילמוגרפיה נבחרת
*בית החיות - תסריט, 1978
*מהומה במועדון - בימוי, תסריט, 1980
*שים פס על הפס - משחק, 1981
*נסיעה נעימה, המפתחות בפנים, בימוי, 1983
*מכסחי השדים - תסריט, משחק, 1984
*חזרה לנעורים - תסריט, 1986
*בייבי בום - משחק, 1987
*מכסחי השדים 2 - תסריט, משחק, 1989
*לקום אתמול בבוקר - תסריט, בימוי, הפקה 1993, זכה בפרס באפט"א לתסריט המקורי הטוב ביותר
*הכי טוב שיש - משחק, 1997
*בואו נדבר על זה - תסריט, בימוי, 1999
*הרי את מכושפת לי - תסריט, בימוי, הפקה 2000
*בואו נדבר על זה פעם שנייה - תסריט, בימוי, 2002
*המשרד - בימוי 4 פרקים (2006, 2007, 2010)
*הדייט שתקע אותי - משחק, 2012

## קישורים חיצוניים

* 
* 
* 
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת וושינגטון בסנט לואיס
קטגוריה:תסריטאים יהודים אמריקאים
קטגוריה:במאי קולנוע יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:זוכי פרס באפט"א לתסריט המקורי הטוב ביותר
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
קטגוריה:אמריקאים שנולדו ב-1944
קטגוריה:אמריקאים שנפטרו ב-2014
דפנה שחר

**דפנה שחר** (נולדה ב־28 בנובמבר 1972) היא עורכת דין ומנחת טלוויזיה ישראלית המגישה את התכנית ״סודות הנדל״ן״ בקשת 12 ואת התכנית "פותחים שוק" בערוץ הכלכלה.

## ביוגרפיה
דפנה שחר נולדה וגדלה בחיפה, בוגרת בית הספר הריאלי העברי. לאביה בעל משרד פרסום ואמה שעלתה מהונגריה בעלת חנות צמר. בגיל 14 הופיעה לראשונה על שער בעיתון "לאשה", עבדה כדוגמנית ובגיל 16 זכתה בתואר "נסיכת היופי" של ישראל במסגרת תחרות מלכת היופי. בגיל 18, זכתה במקום השני בתחרות יופי בקולומביה כנציגת ישראל.

לשחר תואר ראשון במשפטים מאוניברסיטת חיפה, ותואר שני במנהל עסקים מהאוניברסיטה העברית בירושלים שסיימה בהצטיינות. בשנת 1997 עברה לתל אביב לשם ההתמחות במשפטים. החל משנת 1998, שחר שימשה במשך שבע שנים כראש צוות חוקרים ברשות ההגבלים העסקיים. במהלך עבודתה ברשות קיבלה את פרס הממונה על הצטיינות בעבודה. לאחר מכן הגישה פינת תחקירים צרכניים בחדשות ערוץ עשר וכן, הגישה פינה בתוכנית הבוקר. בשנת 2007 מונתה לתפקיד סמנכ"לית השיווק והאסטרטגיה במנהלת ליגת העל בכדורסל והייתה אחראית על מערך השיווק של המנהלת במשך כחמש שנים.

בשנת 2011 השתתפה בעונה הראשונה של התוכנית "מעושרות".

בשנת 2012 החלה להגיש בערוץ עשר את התוכנית "סודות הנדל"ן", שעברה מאוחר יותר לרשת 13. באוקטובר 2020 עברה התוכנית לקשת 12.

החל משנת 2022 החלה לשדר שחר פודקאסט מבית All•in בשם "משקיעים חכם".

שחר הייתה חברת פאנל בתוכנית "מאמאלנד" ששודרה בערוץ 24. כמו כן, השתתפה כיועצת עסקית בתוכנית "הקודחים" ב־HOT.

החל מינואר 2025 משמשת כמגישת התוכנית "פותחים שוק" בערוץ הכלכלה.

## חיים אישיים
שחר גרושה ולה שלושה ילדים. מנישואיה הראשונים לעופר סדן נולד לה בן. בהמשך הייתה בזוגיות עם הכדורסלן עודד קטש, ולשניים בת משותפת. לאחר מכן נישאה ליובל צלנר, ולהם בת. בני הזוג התגרשו בשנת 2016.

## קישורים חיצוניים

## הערות שוליים

קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת חיפה: משפטים
קטגוריה:בוגרי אוניברסיטת חיפה: משפטים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:משתתפות מעושרות
קטגוריה:מנחות טלוויזיה ישראליות
קטגוריה:ערוץ עשר: שדרניות, שחקניות ומנחות
קטגוריה:משתתפות בתחרות מלכת היופי 1990
קטגוריה:ישראליות שנולדו ב-1972
קטגוריה:ישראלים שנולדו ב-1972
פטר סיירטו

**פטר סיירטו** (בהונגרית: **Szijjártó Péter**) הוא פוליטיקאי הונגרי המכהן כשר החוץ של הונגריה מ-2014.
לפי מדד ההשפעה של אתר החדשות ההונגרי **Napi.hu**, היה סיירטו אחד מ-10 האנשים המשפיעים ביותר בהונגריה בשנת 2020.

## ביוגרפיה
פטר נולד בעיר קומארום שבצפון הונגריה. בשנים 1995-1996, הוא למד כחצי שנה בתיכון בארצות הברית, לאחר מכן שב להונגריה, ובשנת 2002 קיבל תואר בכלכלה מאוניברסיטת בודפשט לטכנולוגיה וכלכלה. בשנת 1998 הצטרף למפלגת פידס והיה לחבר מועצת העיר גיור מטעמה, בשנת 2002 התמודד על מושבה של העיר בפרלמנט ההונגרי והיה לחבר הפרלמנט הצעיר ביותר. לאחר ניצחון המפלגה בבחירות 2010, מינה אותו ראש הממשלה ויקטור אורבן לדוברו האישי, תפקיד שבו שימש עד שנת 2012.
בשנת 2014 מונה על ידי אורבן לשר החוץ ההונגרי.

ב-2015 תקף סיירטו את תוכנית המכסות של קנצלרית גרמניה מרקל וטען כי היא תעודד מהגרי עבודה והברחות גבול בלתי חוקיות.סיירטו התנגד לסימון מוצרים המיוצרים ביהודה ושומרון וטען כי הסימון פוגע בסיכויים למשא ומתן בין ישראל לפלסטינים.
בשנת 2019 חנך את נציגות הסחר ההונגרית בירושלים ובכך הייתה הונגריה למדינה האירופית הראשונה שלה נציגות דיפלומטית בירושלים.
בביקורו בישראל ביולי 2020, נפגש סיירטו עם מקבילו הישראלי גבי אשכנזי, לאחר פגישתם אמר כי הונגריה וישראל הן המדינות המותקפות ביותר בעולם. סיירטו היה שר החוץ האירופי היחיד שנכח בחתימת הסכמי אברהם.

בדצמבר 2021 קיבל סיירטו את עיטור הידידות משר החוץ הרוסי סרגיי לברוב.

לאחר פרוץ מלחמת חרבות ברזל הביע סיירטו תמיכה גורפת בישראל ובפעולותיה. על תלונת דרום אפריקה כנגד ישראל בבית הדין הבין-לאומי בהאג הוא אמר כי "להאשים מדינה שסבלה מתקפת טרור, ברצח עם - זה בבירור שטויות".

באפריל 2025 נפגש סיירטו עם ראש ממשלת ישראל בנימין נתניהו, ודן עימו בחיזוק הקשרים בין ישראל והונגריה. 

סיירטו נשוי לסילביה ולהם שני ילדים.

## קישורים חיצוניים

## הערות שוליים

קטגוריה:פוליטיקאים הונגרים
קטגוריה:הונגרים
קטגוריה:שרי חוץ
קטגוריה:שרי החוץ של הונגריה
קטגוריה:מעוטרי עיטור הידידות (רוסיה)
קטגוריה:הונגרים שנולדו ב-1978